\*P/2033864\*

KLASA: 406-01/21-01/18

URBROJ: 538-02-3-3/38-21-3

Zagreb, 05. ožujka 2021. godine

**GOSPODARSKIM SUBJEKTIMA**

**- svima –**

**POZIV NA DOSTAVU PONUDE**

**ZA USLUGE VANJSKIH PROCJENITELJA PRIJEDLOGA PROJEKATA U SKLOPU PROVEDBE EGP I NORVEŠKOG FINANCIJSKOG MEHANIZMA.**

**Naručitelj:** Ministarstvo regionalnoga razvoja i fondova Europske unije.

**Vrsta postupka javne nabave:** Jednostavna nabava u skladu s člankom 15. Zakona o javnoj nabavi („Narodne novine“, broj 120/16).

**Naziv predmeta nabave:** Usluge vanjskih procjenitelja prijedloga projekata u sklopu provedbe EGP i Norveškog financijskog mehanizma.

**Opis predmeta nabave:** Detaljan Opis poslova nalazi se u Prilogu 2. ovoga Poziva

**Minimalni uvjeti tehničke i stručne sposobnosti:**

Ponuditelj je dužan osigurati **osam neovisnih stručnjaka** koji ispunjavaju sljedeće kvalifikacije:

* tri (3) neovisna procjenitelja moraju imati relevantno iskustvo u području STEM;
* tri (3) neovisna procjenitelja moraju imati relevantno iskustvo u području STEM i/ili IKT i/ili poduzetništvo i/ili aktivno građanstvo i
* dva (2) neovisna stručnjaka moraju biti pravne struke i imati relevantno iskustvo u pravnim poslovima u okviru EU fondova i/ili EGP/Norveških financijskih mehanizama.

**Neovisni procjenitelji za područje STEM-a moraju posjedovati najmanje sljedeće kvalifikacije:**

* završen najmanje VSS ili završen stupanj obrazovanja koji odgovara završenome diplomskom sveučilišnom studiju ili specijalističkom diplomskom stručnom studiju i najmanje tri (3) godine relevantnog iskustva u području STEM koje obuhvaća Program ili
* završen najmanje VŠS/SSS ili završen stupanj obrazovanja koji odgovara završenome preddiplomskom sveučilišnom ili stručnom studiju i najmanje pet (5) godina relevantnog iskustva u području STEM koje obuhvaća Program;
* znanje hrvatskog i engleskog jezika u govoru i pismu;
* iskustvo u pripremi i/ili provedbi projekata i/ili u financijskom praćenju projekata financiranih iz EU fondova ili EGP/Norveškog financijskog mehanizma **u najmanje jednoj darovnici** ili drugom obliku podrške(u prijavi navesti naziv darovnice ili drugog oblika podrške u okviru kojeg je procjenitelj pripremao, provodio ili financijski pratio projekt - potrebno je navesti i kontakt podatke osoba u nadležnim tijelima s kojima je procjenitelj surađivao tijekom pripreme, provedbe ili financijskog praćenja projekta);
* iskustvo u ocjenjivanju projektnih prijedloga financiranih iz EU fondova ili EGP/Norveškog financijskog mehanizma **u najmanje dvije darovnice** ili drugom obliku podrške (u prijavi navesti nazive najmanje dviju darovnica ili drugog oblika podrške u okviru kojeg je procjenitelj ocjenjivao projektne prijave - potrebno je navesti i kontakt podatke osoba u nadležnim tijelima s kojima je procjenitelj surađivao tijekom procjene prijava)

**Neovisni procjenitelji za područje STEM i/ili IKT i/ili poduzetništvo i/ili aktivno građanstvo moraju posjedovati najmanje sljedeće kvalifikacije:**

* završen najmanje VSS ili završen stupanj obrazovanja koji odgovara završenome diplomskom sveučilišnom studiju ili specijalističkom diplomskom stručnom studiju i najmanje tri (3) godine relevantnog iskustva u području/ima STEM i/ili IKT i/ili poduzetništvo i/ili aktivno građanstvo koje obuhvaća Program ili
* završen najmanje VŠS/SSS ili završen stupanj obrazovanja koji odgovara završenome preddiplomskom sveučilišnom ili stručnom studiju i najmanje pet (5) godina relevantnog iskustva u području/ima STEM i/ili IKT i/ili i/ili poduzetništvo i/ili aktivno građanstvo koje obuhvaća Program;
* znanje hrvatskog i engleskog jezika u govoru i pismu;
* iskustvo u pripremi i/ili provedbi projekata i/ili u financijskom praćenju projekata financiranih iz EU fondova ili EGP/Norveškog financijskog mehanizma **u najmanje jednoj darovnici** ili drugom obliku podrške(u prijavi navesti naziv darovnice ili drugog oblika podrške u okviru kojeg je procjenitelj pripremao, provodio ili financijski pratio projekt - potrebno je navesti i kontakt podatke osoba u nadležnim tijelima s kojima je procjenitelj surađivao tijekom pripreme, provedbe ili financijskog praćenja projekta);
* iskustvo u ocjenjivanju projektnih prijedloga financiranih iz EU fondova ili EGP/Norveškog financijskog mehanizma **u najmanje dvije darovnice** ili drugom obliku podrške (u prijavi navesti nazive najmanje dviju darovnica ili drugog oblika podrške u okviru kojeg je procjenitelj ocjenjivao projektne prijave - potrebno je navesti i kontakt podatke osoba u nadležnim tijelima s kojima je procjenitelj surađivao tijekom procjene prijava)

Predloženi neovisni procjenitelji moraju imati relevantno iskustvo u STEM području te području/ima IKT i/ili poduzetništvo i/ili aktivno građanstvo koja se financiraju sredstvima Poziva i mora biti dobro upoznat sa strateškim dokumentima i zakonodavnim okvirom u području obrazovanja Republike Hrvatske budući da su ciljevi planiranih Poziva:

* pružiti podršku učiteljima i drugom stručnom osoblju u osnovnoškolskom obrazovanju u STEM području u obrazovanju, primjeni informacijske i komunikacijske tehnologije u obrazovanju (IKT), poduzetništvu u obrazovanju i aktivnom građanstvu u obrazovanju sa ciljem povećanja perspektive vlastite zapošljivosti nastavnika i stručnog osoblja, a neizravno i dugoročno povećanju perspektive zapošljivosti učenika te
* modernizacija infrastrukture školskih učionica i nabava opreme koja će služiti za STEM aktivnosti, unaprjeđenje STEM vještina nastavnika i stručnog osoblja u osnovnoškolskom obrazovanju te osnivanje Regionalnih znanstvenih centara.

**Neovisni stručnjaci pravne struke moraju posjedovati najmanje sljedeće kvalifikacije:**

* visoka stručna sprema, odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij iz područja pravnih znanosti ako je tijekom cijelog svog studija stekao najmanje 300 ECTS bodova;
* minimalno 5 godina radnog iskustva u pravnim poslovima u okviru EU fondova i/ili EGP/Norveških financijskih mehanizama;
* znanje hrvatskog i engleskog jezika u govoru i pismu.

Minimalni uvjeti tehničke i stručne sposobnosti dokazuje se dostavom:

* Preslika diplome za sve predložene neovisne stručnjake;
* Životopis za sve neovisne stručnjake u Europass formatu.

**Troškovnik:** Troškovnik se nalazi u Prilogu 4. ovoga Poziva.

**Procijenjena vrijednost nabave:** 150.000,00 kuna bez PDV-a.

**Evidencijski broj nabave:** JN-U-96/21.

**Rok početka i završetka izvršenja ugovora:**Gospodarski subjekt obvezan je početi sa izvršenjem ugovora po potpisu istoga, a rok izvršenja ugovora je 8 mjeseci.

Ugovor će se izvršavati u dvije faze:

* 1. faza – izrada Izvješća o procjeni kvalitete u okviru jednog Poziva na dostavu projektnih prijedloga, u roku od 4 mjeseca od potpisa ugovora i
* 2. faza – izrada Izvješća o procjeni kvalitete u okviru drugog Poziva na dostavu projektnih prijedloga, do kraja roka izvršenja ugovora.

**Mjesto izvršenja ugovora:** Poslovne prostorije Izvršitelja.

**Kriterij za odabir ponude:**

Kriterij za odabir ponude je ekonomski najpovoljnija ponuda(ENP).

Kriteriji na temelju ekonomski najpovoljnije ponude su:

* kvalitativni kriterij (nefinancijski kriterij)
* cijena ponude (financijski kriterij).

Kriteriji za odabir ekonomski najpovoljnije ponude i njihov relativan značaj:

|  |  |  |  |
| --- | --- | --- | --- |
| **R.br.** | **Kriterij** | **Maksimalni relativan značaj** | **Maksimalni broj bodova** |
| **1.** | Kvalitativni kriterij | 60% | 60 |
| **2.** | Cijena ponude | 40% | 40 |
|  | **UKUPNO:** | **100%** | **100** |

**Kvalitativni kriteriji za određivanje ekonomski najpovoljnije ponude:**

| **Redni broj** | **Kvalitativni kriterij** | **Pokazatelj** | **Broj bodova** | **Maksimalni broj bodova** | **Težina kriterija** |
| --- | --- | --- | --- | --- | --- |
| 1. | 1. Iskustvo u pripremi i/ili provedbi projekata i/ili u financijskom praćenju projekata 2. (KK 1 - *odnosi se na šest neovisnih procjenitelja u području STEM, IKT, poduzetništvo, aktivno građanstvo)* | jedna darovnica | 5 | 20 | 60%  (DK) |
| dvije darovnice | 10 |
| tri i više darovnica | 20 |
| 2. | Iskustvo u ocjenjivanju projektnih prijedloga  (KK 2 - *odnosi se na šest neovisnih procjenitelja u području STEM, IKT, poduzetništvo, aktivno građanstvo)*) | dvije darovnice | 5 | 20 |
| tri darovnice | 10 |
| četiri i više darovnica | 20 |
| 3. | Radno iskustvo u pravnim poslovima u okviru EU fondova i/ili EGP/Norveških financijskih mehanizama  (KK 3 - *odnosi se na dva pravna stručnjaka)* | 6 – 7 godina | 10 | 20 |
| više od 7 godina | 20 |

Iskustvo svakog predloženog stručnjaka će se bodovati zasebno prema navedenim kriterijima, a konačna ocjena ponude činiti će prosjek svih dodijeljenih ocjena.

***Ispunjavanje svih kriterija Ponuditelj dokazuje dostavom Životopisa za sve neovisne stručnjake u Europass formatu.***

**Vrednovanje kvalitativnih kriterija**

Broj bodova koji se ostvaruje za dodatne kriterije se izračunava prema formuli:

KK = KK 1 + KK 2 + KK 3

KK označava ukupni broj bodova za dodatne kriterije

KK 1 označava broj bodova za Kvalitativni kriterij 1

KK 2 označava broj bodova za Kvalitativni kriterij 2

KK 3 označava broj bodova za Kvalitativni kriterij 3

**Vrednovanje ponuđene cijene**

Broj bodova koji se ostvaruje za cijenu ponude izračunava se prema formuli:

C = 40 x (Najniža ponuđena cijena prihvatljive ponude / Cijena ponude)

Ukupnu ocjenu ekonomski najpovoljnije ponude (ENP) čini zbroj DK i broj bodova dodijeljen za cijenu ponude s PDV-om:

ENP = KK + C

U skladu s kriterijima i načinom bodovanja utvrdi će se ukupan broj bodova svake ponude te će se izvršiti rangiranje Ponuditelja.

Ako su dvije ili više ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

**Gospodarski subjekt** **je u ponudi dužan dostaviti sljedeće:**

* Popunjen Ponudbeni list s upisanom cijenom ponude, iz Priloga 1. ovog Poziva,
* Potvrdu Porezne uprave - dokaz o ispunjenim obvezama plaćanja dospjelih poreznih obveza i obveza za mirovinsko i zdravstveno osiguranje. Sadržani podaci u Potvrdi moraju odgovarati stvarnom činjeničnom stanju u trenutku dostave ponude
* Popunjen Popis stručnjaka, iz Priloga 3. ovog Poziva
* Životopisa za sve neovisne stručnjake u Europass formatu,
* Preslika diplome za sve predložene neovisne stručnjake,
* Popunjen Troškovnik, iz Priloga 4. ovog Poziva.

**Jezik i pismo na kojem se izrađuje ponuda ili njezin dio:** Ponude se moraju izraditi na hrvatskom jeziku i latiničnom pismu.

**Rok valjanosti ponude:** Rok valjanosti ponude ne može biti kraći od **30 dana** od dana isteka roka za dostavu ponuda.

**Cijena, rok, način i uvjeti plaćanja:**

U cijenu ponude bez PDV-a uračunavaju se svi troškovi i popusti ponuditelja; cijenu ponude potrebno je prikazati na način da se iskaže redom; cijena ponude bez PDV-a, iznos PDV-a, cijena ponude s PDV-om.

Cijena ponude treba biti izražena u ukupnom iznosu i uključivati sve troškove Izvršitelja neophodne za uspješno izvršenje ugovorene Usluge.

Naručitelj će plaćanje vršiti na temelju ispostavljenog računa za nesporno izvršeni predmet nabave, sukladno prihvaćenoj ponudi, u roku 30 dana od dana primitka računa od strane Naručitelja, na žiro račun gospodarskog subjekta i to:

* 50% nakon odobrenja Izvješća o procjeni kvalitete u okviru jednog Poziva na dostavu projektnih prijedloga,
* 50% nakon odobrenja Izvješća o procjeni kvalitete u okviru drugog Poziva na dostavu projektnih prijedloga.

Od 1. srpnja 2019. plaćanje se vrši na temelju e-računa, u skladu s Zakonom o elektroničkom izdavanju računa u javnoj nabavi („Narodne novine“, broj 94/18.).

**Rok za dostavu ponude:** Ponudu molimo dostaviti **do 15. ožujka 2021. do 10:00** **sati na elektroničku adresu naručitelja:** [**nabava@mrrfeu.hr**](mailto:nabava@mrrfeu.hr)**.**

**Napomena:**

Naručitelj neće javno otvarati ponude.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Gospodarskim subjektima koji su sudjelovali u postupku dostavit će se Obavijest o rezultatima provedene nabave.

SEKTOR ZA NABAVU

**PRILOZI:**

Prilog 1. – Ponudbeni list

Prilog 2. – Opis poslova

Prilog 3. – Popis stručnjaka

Prilog 4. - Troškovnik

***Prilog 1. – Ponudbeni list***

**PONUDBENI LIST**

**NARUČITELJ:**

Ministarstvo regionalnoga razvoja i fondova Europske unije

Miramarska 22

10 000 Zagreb

OIB: 69608914212

**PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv ponuditelja)

Sjedište, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Broj telefaksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDMET NABAVE:**

**USLUGE VANJSKIH PROCJENITELJA PRIJEDLOGA PROJEKATA U SKLOPU PROVEDBE EGP I NORVEŠKOG FINANCIJSKOG MEHANIZMA**

**Cijena ponude:**

|  |  |  |
| --- | --- | --- |
| 1 | Cijena ponude bez PDV-a |  |
| 2 | Porez na dodanu vrijednost |  |
| 3 | Ukupna cijena ponude |  |

ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

Datum:\_\_\_\_\_\_\_\_\_\_\_\_\_\_\_\_

***Prilog 2. - Opis poslova***

**OPIS PREDMETA NABAVE**

**Usluge vanjskih procjenitelja prijedloga projekata u sklopu provedbe EGP i Norveškog financijskog mehanizma**

**Opis nabave:**

Predmet nabave je usluga vanjskih procjenitelja prijedloga projekata u sklopu provedbe EGP financijskog mehanizma i Norveškog financijskog mehanizma za razdoblje 2014.-2021. godine u okviru Programa „Lokalni razvoj i smanjenje siromaštva“.

Ugovorom o pristupanju Republike Hrvatske Europskoj uniji (stavak 5. članka 6. Akta o pristupanju) utvrđena je obveza Republike Hrvatske da pristupi Sporazumu o Europskom gospodarskom prostoru. Također, članak 128. Sporazuma o Europskom gospodarskom prostoru izričito propisuje dužnost svakoj novoj državi članici Europske unije da postane stranka tog Sporazuma. Hrvatski sabor potvrdio je Sporazum o sudjelovanju Republike Hrvatske u Europskom gospodarskom prostoru (Narodne novine – Međunarodni ugovori, broj 8/14).

U cilju provedbe EGP financijskog mehanizma za razdoblje od 2014. do 2021. godine i Norveškog financijskog mehanizma za razdoblje od 2014. do 2021. godine, sklopljeni su 3. srpnja 2018. godine Memorandum o suglasnosti o provedbi EGP financijskog mehanizma za razdoblje od 2014. do 2021. godine i Memorandum o suglasnosti o provedbi Norveškog financijskog mehanizma za razdoblje od 2014. do 2021. godine (u daljnjem tekstu zajedno: Memorandumi), kojima su određeni uvjeti potrebni za isporuku pomoći Islanda, Kneževine Lihtenštajn i Kraljevine Norveške, pravila i postupci u vezi s isplatom vezanom za ovu pomoć, kao i uvjeti pod kojima će se tom pomoći upravljati.

Memorandumi su potvrđeni:

* Zakonom o potvrđivanju Memoranduma o suglasnosti o provedbi EGP financijskog mehanizma za razdoblje od 2014. do 2021. godine između Islanda, Kneževine Lihtenštajna, Kraljevine Norveške i Republike Hrvatske (Narodne novine, broj 7/18 – međunarodni ugovori) i
* Zakonom o potvrđivanju Memoranduma o suglasnosti o provedbi Norveškog financijskog mehanizma za razdoblje od 2014. do 2021. godine između Kraljevine Norveške i Republike Hrvatske (Narodne novine, broj 7/18 – međunarodni ugovori).

Jedno od programskih područja utvrđenih u Prilogu A. Memoranduma je programsko područje „Lokalni razvoj i smanjenje siromaštva“ u okviru kojeg je sastavljen program za koji je sklopljen Ugovor o Programu o financiranju Programa „Lokalni razvoj i smanjenje siromaštva“ s donatorima dana 16. rujna 2020. godine (u daljnjem tekstu: Program). Program će se financirati u okviru Norveškog financijskog mehanizma 2014.- 2021. i EGP financijskog mehanizma 2014.- 2021. Upravitelj programa je Ministarstvo regionalnoga razvoja i fondova Europske unije / Sektor za EU programe i međunarodne financijske mehanizme / Služba za upravljanje, praćenje i vrednovanje EU programa i međunarodnih financijskih mehanizama.

U okviru Programa planirana je objava **dva otvorena poziva** na dostavu projektnih prijedloga (jedna shema malih grantova te jedan otvoreni ograničeni poziv) te izravna dodjela bespovratnih sredstava za dva predefinirana projekta. **Ciljani sektor je sektor obrazovanja**. Dodatne informacije o programu Lokalni razvoj i smanjenje siromaštva, a koji je predmet evaluacije, sadržane su u programskom sažetku i Programskom sporazumu priloženim uz ovaj opis.

Ministarstvo regionalnoga razvoja i fondova Europske unije u razdoblju od 1. prosinca do 31. prosinca 2020. godine provelo je javno savjetovanje o nacrtima Ključnih elemenata Poziva na dostavu projektnih prijedloga „Unaprjeđenje vještina i kompetencija učitelja i drugih odgojno-obrazovnih radnika u osnovnoškolskom sustavu odgoja i obrazovanja“ i „Jačanje STEM vještima u osnovnim školama i razvoj Regionalnih znanstvenih centara za osnovne škole“ iz kojeg su vidljivi ciljevi poziva, prihvatljive aktivnosti, potencijalni prijavitelji i partnerske organizacije, previđeno trajanje projekata, ukupne vrijednosti poziva i financijski okviri svakog potencijalnog projekata. Pregled ključnih elemenata i Izvješće o provedenim savjetovanjima javno su objavljeni na portalu „e-Savjetovanja.gov.hr“ 29. siječnja 2021. godine,

Objava Poziva na dostavu projektnih prijedloga planirana je u ožujku 2021. godine nakon čega će zainteresirani prijavitelji moći dostavljati svoje projektne prijedloge u trajanju od tri odnosno četiri mjeseca.

Ministarstvo regionalnoga razvoja i fondova EU Republike Hrvatske / Sektor za EU programe i međunarodne financijske mehanizme / Služba za upravljanje, praćenje i vrednovanje EU programa i međunarodnih financijskih mehanizama (u daljnjem tekstu: Naručitelj), kao Upravitelj programa za programsko područje „Lokalni razvoj i smanjenje siromaštva“, u okviru programiranja i provedbe EGP financijskog mehanizma i Norveškog financijskog mehanizma 2014.–2021. godina, ovim putem iskazuje interes za angažman stručnjaka (u daljnjem tekstu: Ponuditelj) za **procjenu kvalitete projektnih prijedloga** u okviru navedenih financijskih mehanizama sa zadacima kako slijedi:

1. Procjena kvalitete projektnih prijedloga u okviru Poziva na dostavu projektnih prijedloga za dodjelu bespovratnih sredstava **„Unaprjeđenje vještina i kompetencija učitelja i drugih odgojno-obrazovnih radnika u osnovnoškolskom sustavu odgoja i obrazovanja“** uključujući provjeru prihvatljivosti predloženih projektnih aktivnosti i provjeru prihvatljivosti predloženih izdataka.
2. Procjena kvalitete projektnih prijedloga u okviru Poziva na dostavu projektnih prijedloga za dodjelu bespovratnih sredstava **„Jačanje STEM vještina u osnovnim školama i razvoj Regionalnih znanstvenih centara za osnovnoškolski odgoj i obrazovanje u STEM području“** uključujući provjeru prihvatljivosti predloženih projektnih aktivnosti i provjeru prihvatljivosti predloženih izdataka te procjenu pravne usklađenosti dodatne dokumentacije koju su prijavitelji projekata obvezni dostaviti uz projektnu prijavu u okviru komponente B Poziva.

**Opis aktivnosti Ponuditelja i rezultati:**

Ponuditelju će se staviti na raspolaganje sva raspoloživa programska dokumentacija kao i dokumentacija koja definira provedbu EGP financijskog mehanizma i Norveškog financijskog mehanizma za razdoblje od 2014. do 2021. godine. Navedena dokumentacija dostupna je isključivo na engleskom jeziku. Osim programske dokumentacije, Ponuditelju će se staviti na raspolaganje dokumentacija izrađena u okviru oba Poziva na dostavu projektnih prijedloga za dodjelu bespovratnih sredstava uključujući upute za prijavitelje, ocjenjivački obrazac, prijavni obrazac, obrazac proračuna, izjave prijavitelja i partnerskih organizacija te ostalu relevantnu dokumentaciju koja je izrađena na hrvatskom jeziku.

Naručitelj će organizirati statusni sastanak vezan uz pripremu i objavu Poziva na dostavu projektnih prijedloga za dodjelu bespovratnih sredstava i status zaprimljenih projektnih prijava uključujući podatke o prijavama koje su uspješno ispunile administrativne uvjete Poziva. Na sastanku će biti definirani budući koraci i rokovi za dostavu ocjene kvalitete projektnih prijedloga. Ponuditelju će biti omogućen uvid u svu relevantnu dokumentaciju, a projektni prijedlozi biti će dostavljeni i elektroničkim putem.

Svaki projektni prijedlog moraju ocijeniti **dva neovisna procjenitelja**, od kojih svaki zasebno popunjava Obrazac za ocjenu kvalitete i zasebno boduje (brojčano i opisno) projektni prijedlog temeljem navedenih kriterija odabira. Ocjenjivanje kvalitete uključuje i provjeru prihvatljivosti predloženih aktivnosti i provjeru prihvatljivosti predloženih izdataka. Rezultat bodovanja projektnog prijedloga biti će utvrđen temeljem prosječne ocjene bodovanja dvaju procjenitelja koji u najmanjoj mjeri međusobno odstupaju. U slučaju odstupanja bodovanja dvaju neovisnih procjenitelja u većem od 30% vrijednosti dodijeljene više ocjene, Ponuditelj će u procjenu kvalitete uključiti i **trećeg neovisnog procjenitelja**.

**Procjena kvalitete projektnih prijedloga**

Na temelju dostavljene programske dokumentacije, dokumentacije iz Poziva i projektnih prijedloga koje su prethodno uspješno ispunili administrativne uvjete Poziva, Ponuditelj obavlja sljedeće poslove:

* procjena kvalitete projektnih prijava (brojčano i opisno)
* sudjelovanje na sastancima Povjerenstva za ocjenjivanje i prezentiranje dodijeljenih ocjena, komentara na prijavu i zaključaka članovima Povjerenstva za ocjenjivanje
* sudjelovanje na dodatnim sastancima Povjerenstva za ocjenjivanje (po potrebi).

U okviru Poziva „Jačanje STEM vještina u osnovnim školama i razvoj Regionalnih znanstvenih centara za osnovnoškolski odgoj i obrazovanje u STEM području“, Komponente B – **Uspostava Regionalnih znanstvenih centara za osnovne škole** Poziva prijavitelji su obvezni uz projektnu prijavu dostaviti i dodatnu dokumentaciju:

* izrađen plan ulaganja za nabavljenu opremu (investicijski elaborat);
* izrađen plan kojim se pojašnjava na koji način će osnovne škole moći koristiti uspostavljeni Centar (investicijski elaborat);
* zaključen sporazum o suradnji sa lokalnim školama i jedinicama lokalne i područne (regionalne) samouprave;
* zaključen predugovor sa drugim jedinicama lokalne i područne (regionalne) samouprave o budućem korištenju uspostavljenog Centra;
* dokaz vlasništva nad objektom u kojem se planira uspostava Centra.

Za dodatnu dokumentaciju koju prijavitelji dostavljaju potebno je provesti aktivnost provjere pravne usklađenosti sa regulativom kojom se uređuje provedba EGP financijskog mehanizma i Norveškog financijskog mehanizma za razdoblje 2014.-2021. godine te sa zakonodavstvom Republike Hrvatske.

Jedna osoba od strane Naručitelja bit će određena kao kontakt točka za Ponuditelja (u daljnjem tekstu: Kontakt osoba).

Neovisni procjenitelji u ocjenjivanju ne smiju biti pristrani i u sukobu interesa o čemu će potpisati Izjavu o nepristranosti i povjerljivosti. Izjava se potpisuje nakon što su procjenitelji upoznati s popisom prijavitelja i partnerskih organizacija koje su se prijavile na Poziv na dostavu projektnih prijedloga. Potpisom Izjave, procjenitelj potvrđuje kako će pri obavljanju svojih zadataka postupati prema načelima povjerljivosti i nepristranosti.

U skladu s tim, potpisom Izjave, procjenitelji se obvezuju i da će čuvati povjerljivim sve podatke kojima raspolažu, postupati isključivo na temelju pravila struke i objektivnih pokazatelja u skladu s nacionalnim propisima, djelovati potpuno neovisno, nepristrano i jednako prema svim projektnim prijavama u postupku odabira, bez ikakvih vanjskih utjecaja.

Sukob interesa podrazumijeva da neovisni procjenitelj nije sudjelovao u pripremi projektnog prijedloga koji ocjenjuje niti je poslovno povezan s organizacijom/institucijom čiji projekt ocjenjuje. Sukob interesa postoji kada je nepristrano i objektivno djelovanje neovisnog procjenjivača dovedeno u pitanje zbog obiteljske, emocionalne, političke pristranosti, materijalnog interesa ili bilo kakvog drugog interesa povezanog s projektnim prijedlogom u sklopu navedenog programa u okviru navedenih financijskih mehanizama.

O mogućem sukobu interesa pri ocjeni projektnih prijedloga svaki procjenitelj se dužan jasno i izričito izjasniti prije zaprimanja projektnog prijedloga. Svaki procjenitelj potpisati će izjavu o tome je li na bilo koji način u sukobu interesa u odnosu na projektne prijedloge koje će ocjenjivati, ima li bilo kakav izravni ili neizravni interes glede projektnih prijedloga te postoje li druge okolnosti na njegovoj strani koje nisu spojive s nepristranošću i neovisnošću njegove funkcije ocjenitelja. Ponuditelj i neovisni stručnjak obvezni su čuvati tajnima sve podatke s kojima budu upoznati tijekom izvršenja zadatka, bez obzira na medij na kojem su isti pohranjeni, te će ih koristiti samo za izvršenje posla. Predloženi pravni stručnjaci također će biti obvezni potpisati Izjavu o nepristranosti i povjerljivosti.

Po završetku procjene kvalitete projektnog prijedloga, Ponuditelj predaje dva Izvješća o procijenjenoj kvaliteti – po jedno za svaki Poziv na dostavu projektnih prijedloga za dodjelu bespovratnih sredstava koji uključuje potpisane ocjenjivačke obrasce. Izvješće se predaje Kontakt osobi u elektronskoj verziji do isteka roka definiranog od strane Naručitelja. Ponuditelj je dužan prezentirati Izvješća predstavnicima Naručitelja. Po odobrenju Naručitelja, Ponuditelj dostavlja Izvješća u tiskanom i elektroničkom obliku u roku definiranom od Naručitelja. Izvješća se sastavljaju na hrvatskom i engleskom jeziku.

***Prilog 3. – Popis stručnjaka***

**POPIS STRUČNJAKA**

|  |  |
| --- | --- |
| ***Ime i prezime stručnjaka*** | ***Uloga stručnjaka***  *(* *neovisni procjenitelj za područje STEM-a za procjenu kvalitete projektnih prijedloga* ***/*** *neovisni procjenitelj za područje STEM i/ili IKT i/ili poduzetništva i/ili aktivno građanstvo za procjenu kvalitete projektnih prijedloga* ***/*** *neovisni stručnjak pravne struke za pravnu usklađenost dodatne dokumentacije projektnih prijedloga)* |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Ponuditelj je dužan osigurati **osam neovisnih stručnjaka** koji ispunjavaju sljedeće kvalifikacije:

* tri (3) neovisna procjenitelja moraju imati relevantno iskustvo u području STEM;
* tri (3) neovisna procjenitelja moraju imati relevantno iskustvo u području STEM i/ili IKT i/ili poduzetništvo i/ili aktivno građanstvo i
* dva (2) neovisna stručnjaka moraju biti pravne struke i imati relevantno iskustvo u pravnim poslovima u okviru EU fondova i/ili EGP/Norveških financijskih mehanizama.

ZA PONUDITELJA:

Datum:\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

***Prilog 4. – Troškovnik***

**TROŠKOVNIK**

**USLUGE VANJSKIH PROCJENITELJA PRIJEDLOGA PROJEKATA U SKLOPU PROVEDBE EGP I NORVEŠKOG FINANCIJSKOG MEHANIZMA**

|  |  |  |  |  |  |
| --- | --- | --- | --- | --- | --- |
| **Red.**  **broj** | **Opis** | **Jed.mjere** | **Količina** | **Jed.cijena**  **u kunama**  ( bez PDV-a ) | **Ukupan iznos**  **u kunama**  ( bez PDV-a ) |
| **1** | **2** | **3** | **5** | **6** | **7** |
| 1. | Usluga Procjena kvalitete projektnih prijedloga u okviru Poziva na dostavu projektnih prijedloga za dodjelu bespovratnih sredstava „Unaprjeđenje vještina i kompetencija učitelja i drugih odgojno-obrazovnih radnika u osnovnoškolskom sustavu odgoja i obrazovanja“ | izvješće | 1 |  |  |
| 2. | Usluga Procjena kvalitete projektnih prijedloga u okviru Poziva na dostavu projektnih prijedloga za dodjelu bespovratnih sredstava „Jačanje STEM vještina u osnovnim školama i razvoj Regionalnih znanstvenih centara za osnovnoškolski odgoj i obrazovanje u STEM području“ | izvješće | 1 |  |  |
|  |  | **UKUPNO (bez PDV-a)** | | |  |
|  |  | **PDV** | | |  |
|  |  | **SVEUKUPNO (s PDV-om)** | | |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_

*mjesto datum*